Lisa 1
10.05.2024 käsunduslepingu
nr 3-6/24/460-1 juurde

TEHNILINE KIRJELDUS 

Harjumaa, Lääne-Harju vald, Ämari lennuväli “Ämari toitlustuskompleksi projekteerimine ja ehitus” (riigihange 271860)” töödele omanikujärelevalve teenuse osutamine.

Omanikujärelevalve „Ämari toitlustuskompleksi omanikujärelevalve teenus“ (riigihange 278950).

1.	LEPINGU EESMÄRGID JA OODATAVAD TULEMUSED

1.1.	Riigi Kaitseinvesteeringute Keskuse (edaspidi tellija) eesmärgiks on tellida järelevalve teenuse osutajalt (edaspidi järelevalve või insener) omanikujärelevalve teenus. 
1.2.	Omanikujärelevalvet teostatakse lähtuvalt tehnilisest kirjeldusest ja kehtivatest õigusaktidest, sh Majandus- ja taristuministri 02.07.2015 määrusest nr 80 „Omanikujärelevalve tegemise kord“.
1.3.	Omanikujärelevalve ülesandeks on teostada projekteerimis- ja ehitustööde tehnilist, administratiivset ja lepingulist järelevalvet. Omanikujärelevalve teenus hõlmab ka omanikujärelevalve teostaja kohustust teostada garantiiperioodi (3 aastat) aegseid ülevaatuseid (vähemalt 1 ülevaatus aastas).
1.4.	Projekteerimis-, lammutus- ja ehitustööde objektiks on Ämari toitlustuskompleksi projekteerimine ja ehitus (riigihange 271860) töödele omanikujärelevalve teostamine, aadressil Lääne-Harju vald, Ämari lennuväli.

1.5.	Lepingu eesmärgid

1.5.1.	 Projekteerimistööde kontroll.
1.5.2.	 Ehitusprojekti nõuetekohasuse kontroll.
1.5.3.	 Tööde kvaliteedi, mahtude ja maksumuse kontroll.
1.5.4.	 Tööde lepingulise, administratiivse ja tehnilise järelevalve teostamine.
1.5.5.	 Ehitustööde omanikujärelevalve teenuse osutamine objektil viibides.
1.5.6.	 Tööde kvaliteedi tagamise plaani ja igakuiste aruannete koostamine.
1.5.7.	 Teostusdokumentatsioon on üle vaadatud ja pädevust omava esindaja poolt allkirjastatud.

1.6.	Järelevalve töö tulemused

1.6.1.	 Projekteerimis- ja ehitustööd on lõpetatud tähtaegselt ja kvaliteetselt vastavalt tööde ning järelevalve lepingutingimustele.  
1.6.2.	 Järelevalve on esitanud tähtaegselt tööde kvaliteedi tagamise plaani ja aruanded ning need on kinnitatud tellija poolt.

1.6.3.	 Kasutama tööde teostamisel kehtiva kutsetunnistusega pädevaid isikuid.

2.	OMANIKUJÄRELEVALVE OBJEKTIDE KIRJELDUS

2.1.	Ehitusprojekti kõik osad koostab töövõtja Nordlin Ehitus OÜ, kes tugineb RKIKi poolt antavate TK ja selle lisadele. Ehitusprojektiga saab selle valmimisel tutvuda teavitades sellest hankemenetluse kontaktisikut.
2.2.	Omanikujärelevalve lepingu mahtu kuuluvad alljärgnevad ehitised, sh osalemine nende osade projekteerimise juures:

2.2.1.	  AP01 Sõdurikodu EHR 120216041
suletud brutopind  ca 290 m2
lammutustööd

2.2.2.	  AN03 Väljaõppekeskus EHR 120550545
suletud brutopind  ca 1295 m2
lammutustööd

2.2.3.	  AN02 Staabihoone EHR 120550541
suletud brutopind  ca 1117 m2
lammutustööd

2.2.4.	  BD02 Hooldusangaar 
suletud brutopind  ca 1933 m2
lammutustööd

2.2.5.	  37MLAT02 Toitlustuskompleks 
suletud brutopind  ca 5381 m2
Välisala sh trassid
töömaa suurus ca 57791m2 

2.3.	Lepingu maht hõlmab järgmisi osi:

2.3.1.	 Üldehitus;
2.3.2.	 Küte, ventilatsioon, jahutus;
2.3.3.	 Veevarustus ja kanalisatsioon;
2.3.4.	 Elektripaigaldis;
2.3.5.	 Hooneautomaatika;
2.3.6.	 Nõrkvool;
2.3.7.	 Tuleohutus;
2.3.8.	 Tehnoloogia (büroo, ladu, remont, koolitus, esitlustehnika, tõsteseadmed, köök jmt);
2.3.9.	 Teed, haljastus, välisvõrgud;
2.3.10.	Sisustus;
2.3.11.	Päikesepark;
2.3.12.	Suruõhusüsteem
2.3.13.	Energiaarvutused

2.4.	Omanikujärelevalve tagab kõikide eelnimetatud osade omaniku järelevalve tegevusteks vastava pädevusega inseneri.

3.	TEENUSE KIRJELDUS

3.1.	Omanikujärelevalve on kohustatud:

3.1.1.	Tagama omanikujärelevalve tegevusteks vastava pädevusega inseneri:

3.1.1.1.	Projekteerimis- ja ehitustööde üldehituse omanikujärelevalve eest vastutav isik (sh omanikujärelevalve meeskonna juhtimine (min 8 tundi igal nädalal kogu ehitusperioodil)). Diplomeeritud ehitusinsener, tase 7. 
3.1.1.2.	Projekteerimis- ja ehitustööde nõrkvoolusüsteemide omanikujärelevalve eest vastutav isik (min 3 tundi igal nädalal nõrkvoolu tööde perioodil). Diplomeeritud insener, tase 6, alamkompleks – häireseadmestiku paigaldamine ja hooldamine, jälgimisseadmestiku paigaldamine ja hooldamine, tulekahjusignalisatsiooni paigaldamine ja hooldamine. Riigisaladuse juurdepääsuloa tase „konfidentsiaalne või kõrgem“.
3.1.1.3.	Projekteerimis- ja ehitustööde tugevvoolu omanikujärelevalve eest vastutav isik (min 3 tundi igal nädalal kogu ehitusperioodil). Diplomeeritud elektriinsener , tase 7 või A-klassi pädevustunnistus. 
3.1.1.4.	Projekteerimis- ja ehitustööde kütte, ventilatsiooni ja jahutuse omanikujärelevalve eest vastutav isik (min 6 tundi igal nädalal kogu ehitusperioodil). Diplomeeritud kütte-, ventilatsiooni- ja jahutusinsener, tase 7. 
3.1.1.5.	Projekteerimis- ja ehitustööde veevarustuse ja kanalisatsiooni omanikujärelevalve eest vastutav isik (min 6 tundi igal nädalal kogu ehitusperioodil). Diplomeeritud veevarustuse – ja kanalisatsiooniinsener, tase 7. 
3.1.1.6.	Automaatika vastutav spetsialist.  (min 6 tundi igal nädalal vastava töö ehitusperioodil). Diplomeeritud automaatikainsener, tase 7. 
3.1.1.7.	Omanikujärelevalve garantiiperioodi (3 aastat) ajal, vähemalt 5 % maksumusest. Kaasatakse insenere vastavalt tellija vajadusele.

3.1.2.	 Kasutama tööde teostamisel kehtiva kutsetunnistusega pädevaid isikuid.

3.2.	Üldine

Tööde teostamise ajal

3.2.1.	Teostama ehituse käigus objektil järjepidevat omanikujärelevalvet (üldehituslik/konstruktiiv/eriosad), osalema tellija esindajana ehitusnõupidamistel, koostama nõupidamiste protokolle, edastama dokumente kõigile osapooltele ja säilitama neid ehituse lõpuni (andma ehituse lõppedes materjalid üle Tellija esindajale).
3.2.2.	Jälgima ehitustööde teostamise graafikut, teavitama tellijat ehitusgraafiku kõrvalekalletest, mis takistavad objekti tähtaegset valmimist.
3.2.3.	Kaasama eriosade kvaliteedi ja vastavuse kontrolliks eriosade spetsialistid, kes omavad vastavat kompetentsi ja kvalifikatsiooni.
3.2.4.	Kontrollima ehituse töövõtjate poolt täidetavat dokumentatsiooni, kontrollima ehituspäeviku täitmist, fikseerima kõik avastatud puudused koheselt ehituspäevikus.
3.2.5.	Kontrollima ehitise ja ehitusplatsi üldist korrashoidu, ehitise ja ehitusplatsi ohutust ümbruskonnale, et oleks tagatud keskkonnaohutus ning ümbruskonnale levivate ehitamisest tulenevate kahjustuste vältimine.
3.2.6.	Kontrollima järjepidevalt ehitajate tegevust ehitise ehitamisel, eesmärgiga visuaalselt leida eelkõige sellised ehitusvead või ohud selliste ehitusvigade tekkimiseks, millede olemasolul ei vastaks ehitise kvaliteet heale ehitustavale, ehitusprojektile või tellija ja ehitajate vahel kokkulepitud ehituskvaliteedi tingimustele, kui sellistest tingimustest on Omanikujärelevalvele kirjalikult teada antud.
3.2.7.	Kontrollima ehitustööde teostamise vältel ehitajate ja ehitajate poolt kaasatud kolmandate isikute tuleohutuse, tööohutuse  ja liiklusohutuse eeskirjadest kinnipidamist ja nõuete rikkumised fikseerima objekti päevikus.
3.2.8.	Esitama ehitajale loendi konstruktsioonidest, sõlmedest ja töödest, mille kohta ehitaja on kohustatud koostama kaetud tööde aktid ja jälgima, et ehitaja koostaks nimetatud loendi alusel kõik kaetud tööde aktid.
3.2.9.	Vaatama läbi ehitustööde vastuvõtuaktid mahtude ja kvaliteedi osas, kontrollima vastavust  eelarvele ja maksegraafikule, viseerima ehitustööde vastuvõtuaktid. Juhul, kui aktides esineb vigu või puudusi, ei tohi Omanikujärelevalve akte viseerida.
3.2.10.	Enne katmist järgmiste konstruktsioonidega, pildistama olulisemaid kaetud töid (näiteks hüdroisolatsioonitöid, olulisemaid varjatud tehnosüsteeme jm) ning esitama teenuse osutamise lõppedes need fotod digitaalselt tellijale. Fotod tuleb varustada kommentaaridega, et oleks tuvastatav pildistatud sõlme või konstruktsiooni täpne asukoht (siduda hoone telgede ja kõrgusmärkidega või muul viisil) ja pildistamise kuupäev.
3.2.11.	Korraldama ehitustööde käigus võimalike tekkivate erimeelsuste lahendamist.
3.2.12.	Lahendama sõlmprobleeme töövõtjate ja projekteerijatega kinnitatud projekti raames,  informeerima tellijat projekteerimis- ja ehitusvigadest ning tegema kirjalikke ettepanekuid nende kõrvaldamise korraldamiseks.
3.2.13.	Vaiete korral ehitajaga tööde mahtude ja hindade osas esitama tellijale seisukoha võtuks vajaliku informatsiooni vaidlusaluste tööde kohta.
3.2.14.	Teenuse osutamise ajal kontrollima muuhulgas järgmiste ehitamise tehniliste dokumentide olemasolu ja nõuetekohast vormistamist ning säilitamist:

3.2.14.1.	ehitusprojekt ja selle muudatused;
3.2.14.2.	ehitustoodete sertifikaadid ja vastavustunnistused;
3.2.14.3.	ehitustööde päevik;
3.2.14.4.	kaetud tööde aktid;
3.2.14.5.	töökoosolekute protokollid;
3.2.14.6.	teostusjoonised;
3.2.14.7.	ehitise geodeetilise mahamärkimise akt;
3.2.14.8.	ehituse vaheetappide ja eritööde vastuvõtu aktid;
3.2.14.9.	kontrollmõõtmiste aktid;
3.2.14.10.	hooldus- ja kasutusjuhendid.

Muudatuste haldus

3.2.15.	Korraldama tellija nõudmisel võimalikele lisa- või muudatustöödele hinnapäringute küsimise, tuues tellijale seisukohavõtuks vajaliku majandusliku ja tehnilise informatsiooni ning tutvustades võimalikke alternatiivseid ning Tellijale soodsamaid lahendusi. Lisa- või muudatustööde menetlemisel peab Omanikujärelevalve veenduma, et:

3.2.15.1.	muudatus on vajalik ja põhjendatud;
3.2.15.2.	muudatusega ei kaasne lõpptulemuse halvenemist ja/või mittevastavust, halduse või hoolduse kulude suurenemist jne;
3.2.15.3.	muudatuse maksumus on tellija jaoks optimaalne ja põhjendatud;
3.2.15.4.	muudatus on vastuvõetav tellijale;
3.2.15.5.	muudatus on vastavuses sõlmitud lepingutega;
3.2.15.6.	muudatustööde maksumuse kontrollimiseks nõuab ehitustöövõtjalt, et muudatustööde kalkulatsioonides oleksid esitatud tööde füüsilised mahud ja maksumused;
3.2.15.7.	muudatustööde maksumuse hindamisel arvestab ehituslepingus toodud ühikmaksumusi. Juhul kui lepingus ei ole ühikmaksumusi märgitud, tuleb lähtuda ehitusturu hindadest. Vajadusel tuleb võtta ka alternatiivhinnapakkumisi veendumaks, et ehitaja esitatud muudatustööde 	maksumus on õige ega ole kõrgem ehitusturu hindadest.

3.2.16.	Menetlema võimalikke lepingumuudatusi tellija ja ehitajate vahel ning tegema ettepanekuid tellijale.
3.2.17.	Kooskõlastama projekti ettenägematuid muudatusi Tellijaga.
3.2.18.	Täpsustama vajadusel tellija esindajana projekti koosseisus väljaehitamisele kuuluvate, kuid peatöövõtu mahtu mitte kuuluvate tööde mahtusid ja ehitusprojekti ning edastama vajalike kooskõlastustega dokumentatsiooni lepingupartnerile kuni vajaliku töövõtulepingu sõlmimiseni (sh nimetatud tööde osas omanikujärelevalve teostamine koos vajalike kaetud tööde aktide ja teostusjooniste kontrollimise ning vastuvõtmisega nende edastamiseks tööde lõpetamisel tellijale ning tööde lõpetamisel tööde vastuvõtuakti aktsepteerimine,  nimetatud tööde protsessis tekkivate võimalike probleemide lahendamise korraldamine kaasates vajadusel tellijat).

Aruandlus

3.2.19.	Iga kuu viimaseks tööpäevaks esitab omanikujärelevalve esindaja tellijale jooksva kuu tegevusaruande, andes tellijale ülevaate tööde kulgemisest, probleemidest, tööde vastavusest nõuetele ja oma hinnangu ajakavast ja lepingu täitmisest. Lisaks pildistab tööde käiku (eelnevalt kokku leppida kohaliku julgeolekuga ning kooskõlastada tehtud pildid, tehtud ebakvaliteetseid töid ja lisab pildid aruannete juurde. Tegevusaruande osana muuhulgas koostama ajalise ülevaate (tunnitabeli) kaasatud inseneride lõikes. Aruanne esitatakse digitaalselt.
3.2.20.	Koostama teostatud Omanikujärelevalve teenuse kohta vastuvõtuakti koos jooksva kuu tegevusaruandega, mis on aluseks arve esitamisele ja teenuse eest tasumisel.

Objekti üleandmine 

3.2.21.	Korraldama ehitusobjekti tehnilise vastuvõtu koostöös tellijaga ja koostama tööde lõpuaktid.
3.2.22.	Osalema ehitusobjekti vastuvõtmisel fikseeritud vaegtööde ülevaatamisel ja vastuvõtmisel. Tellija mõistab vaegtööde all töid, mis ei sega hoone kasutamist, kuid on lepingust tulenevalt ehitaja kohustus teostada. 
3.2.23.	Korraldama objekti üleandmise tellijale ja kontrollima kogu ehitust puudutava tellijale üleantava dokumentatsiooni nõuetele vastavust.

Garantiiperiood

3.2.24.	Korraldama ehitustöövõtja poolt koostatud garantiiperioodi hoolduskava esitamise tellijale ja osalema garantiiaegsetel ülevaatustel.
3.2.25.	Garantiiperioodil koostama ja esitama tellijale kord aastas aruande hoonete ja rajatiste põhiselt, tuues välja nende seisukorra. Aruandes teha järelevalve poolsed ettepanekud, kui on ilmnenud vajadus garantiitööde teostamiseks. Aruannetes kajastada kõik teadaolevad garantiiajal ilmnenud probleemid ja nende põhjused. Garantiiperioodi aruande vorm kooskõlastada eelnevalt tellijaga.
3.2.26.	Objektil viibima ehitustööde, tööohutuse ja tööde korraldamise kontrollimisel minimaalselt vt maksumuse esildis (sh koosolekud, kooskõlastamised, dokumentatsiooni ja projektide ülevaatamised, ehitustööde kontrollimine jm).

4.	LEPINGU TÄHTAEG

4.1.	Järelevalve lepingu täitmise kavandatav algusaeg projekteerimises on 06.05.2024. 
4.2.	Järelevalve lepingu täitmise kavandatav algusaeg objektil on 17.05.2024. Ehitustööde eelduslik kestus kuni 12.07.2025. Lepingu kestuse periood kuni 12.07.2025 + garantii 3 aastat. 
4.3.	Ehituse töövõtulepingutes on vaikimisi tööajaks kehtestatud tööpäevadel ajavahemik kell 8:00–18:00.